14.2.2022
SL
Uradni list Evropske unije
C 73/67
4.
Četrti tožbeni razlog: kršitev pravice tožeče stranke do zaslišanja s strani organa za sklepanje pogodb o zaposlitvi, preden je bila odločba sprejeta, ter kršitev dolžnosti skrbnega ravnanja, pomoči in dobrega upravljanja. 5.
Peti tožbeni razlog: nepravilno ravnanje uprave v okviru obravnave prošnje tožeče stranke, ki je pripeljalo do tega, da ji je nastala škoda, ki je ex aequo et bono ocenjena na 2 500,00 EUR.
Tožba, vložena 29. decembra 2021 – QI/Komisija (Zadeva T-807/21) (2022/C 73/84) Jezik postopka: francoščina Stranki Tožeča stranka: QI (zastopnica: N. de Montigny, odvetnica) Tožena stranka: Evropska komisija
Predlogi Tožeča stranka Splošnemu sodišču predlaga, naj: — razglasi ničnost odločbe generalnega direktorja GD za človeške vire in varnost z dne 26. februarja 2021, s katero je bila zavrnjena pritožba, ki jo je tožeča stranka vložila 25. oktobra 2020 na podlagi člena 24 Kadrovskih predpisov; — po potrebi razglasi ničnost sklepa Komisije z dne 27. septembra 2021 o zavrnitvi pritožbe tožeče stranke z dne 26. maja 2021; — naloži Komisiji, naj tožeči stranki plača odškodnino iz naslova nastale nepremoženjske in premoženjske škode, ki je ex aequo et bono ocenjena na 100 000 EUR; — naloži Komisiji, naj plača vse stroške postopka.
Tožbeni razlogi in bistvene trditve Tožeča stranka v utemeljitev tožbe navaja pet razlogov. 1.
Prvi tožbeni razlog: prošnja za pomoč je bila prezgodaj zavrnjena, in sicer ne da bi bila začeta preiskava, ne da bi se počakalo na izid prošnje tožeče stranke za vpogled v zdravstveno kartoteko in torej ob kršitvi pravice učinkovito izjaviti se pred sprejetjem odločbe. 2.
Drugi tožbeni razlog: očitna napaka pri presoji, ki se nanaša na nezadostnost dokazov o obstoju vedenja, ki je v nasprotju s Kadrovskimi predpisi za uradnike Evropske unije (v nadaljevanju: Kadrovski predpisi).
Tožeča stranka zatrjuje resničnost nadlegovanja, ki ga je bila deležna, in prekratkost procesnih rokov ter se sklicuje na kršitev člena 59 Kadrovskih predpisov, ki naj ne bi dovoljeval nadzora, ki ga je v obravnavani zadevi opravila zdravstvena služba. 3.
Tretji tožbeni razlog: kršitev člena 41 Listine Evropske unije o temeljnih pravicah, dolžnosti pomoči in skrbnega ravnanja ter njene pravice do dobrega upravljanja in pravice do poštene obravnave.
Tožeča stranka se sklicuje tudi na kršitev njenih legitimnih pričakovanj. 4.
Četrti tožbeni razlog: kršitev pravice učinkovito izjaviti se, ker ni bila upoštevana kontradiktornost glede elementov, ki jih je preučil Urad za preiskave in disciplino pri Komisiji (IDOC), preden je bil postopek z zadevo končan. 5.
Peti tožbeni razlog: zahtevek za povračilo nastale premoženjske in nepremoženjske škode.